Paştele este o sărbătoare a cărei dată este variabilă şi în jurul căreia sunt fixate alte sărbători, precum Rusaliile. Regula după care se calculează ziua exactă a fost stabilită la Sinodul Ecumenic de la Niceea, în 325 e.n. Astfel, Paştele Ortodox este sărbătorit, în fiecare an, în duminica imediat următoare lunii pline de după echinocţiul de primăvară.
Postul Paștelui, 2024, începe pe 18 martie și se încheie pe 5 mai, când are loc sărbătoarea Sfintelor Paști pentru credincioșii ordocși și greco catolici.
În Postul Paștelui sunt destinate două zile în care se poate mănca pește, respectiv de Buna Vestire (25 martie) și Duminica Intrării Domnului în Ierusalim (28 aprilie).
În Biserica Ortodoxă, sâmbetele sunt dedicate în special pomenirii morților.
Astfel, în primele șase sâmbete din Postului Mare, asemenea sâmbetelor "Moșilor", se recomandă intensificarea rugăciunilor pentru cei trecuți la Domnul. Slujbele de pomenire poartă numele de parastase, care, în fond, sunt ierurgii speciale ale Bisericii.
Când se va sărbătorii Paștele 2024 și în următorii ani:
- Paștele Ortodox 2024 – 5 mai
- Paștele Ortodox 2025 – 20 aprilie
- Paștele Ortodox 2026 – 12 aprilie
- Paștele Ortodox 2027 – 2 mai
- Paștele Ortodox 2028 – 16 aprilie
- Paștele Ortodox 2029 – 8 aprilie
- Paștele Ortodox 2030 – 28 aprilie
Când cade Paştele Catolic între anii 2024 și 2030:
- Paștele Catolic 2024 – 31 martie
- Paștele Catolic 2025 – 20 aprilie
- Paștele Catolic 2026 – 5 aprilie
- Paștele Catolic 2027 – 28 martie
- Paștele Catolic 2028 – 16 aprilie
- Paștele Catolic 2029 – 1 aprilie
- Paștele Catolic 2030 – 21 aprilie
De ce Paștele ortodox și cel catolic se sărbătoresc la date diferite
Două fenomene naturale, unul cu dată fixă – echinocțiul de primăvară, iar altul cu data schimbătoare – luna plină, stau la baza calculării datei la care creștinii sărbătoresc Paștele.
În plus, utilizarea a două calendare diferite explică decalajul acestei sărbători la catolici și ortodocși. Biserica Catolică se raportează la echinocțiul de primăvară după calendarul gregorian, în timp ce Biserica Ortodoxă calculează același eveniment astronomic după calendarul iulian.
Fiți la curent cu ultimele noutăți. Urmăriți DCNews și pe Google News